Premieră tehnologică. A fost lansat primul smartphone cu camera "ascunsă" sub ecran.
Producătorul chinez ZTE a lansat Axon 20 5G, primul telefon cu cameră sub ecran. Samsung, Xiaomi sau Apple testează și ei această tehnologie. ZTE Axon 20 5G este momentan disponibil doar în China la un preț de 400 de euro.
În bătălia giganților care se luptă să scoată un telefon cu camera frontală sub display n-a câștigat nici Samsung, nici Apple, nici măcar Xiaomi.Le-a luat fața ZTE, un producător chinez care a lansat telefonul Axon 20. Compania s-a folosit de o zonă restrânsă, cu un număr mai mic de pixeli, astfel încât camera să funcționeze.Lew Later, vlogger tech: În aceste condiții de lumină nu prea pot să văd. Stai, aproape că pot să o văd. În regulă! Funcționează! Vedem și un truc în care avem o temă întunecată pentru a diminua impresia oricărei imperfecțiuni pe care ai putea să o sesizezi. Funcționează! E o nebunie că acest clip este înregistrat printr-un ecran în acest moment.Telefonul are specificații pentru zona medie a pieței, lucru care se reflectă și în prețul final. Varianta cu 8 Gb RAM costă 400 de euro. Mai ai însă de așteptat până apare și la noi. Momentan, este disponibil doar în China.